6 ISIGIDIMI SAMAXOSA, MARCH 1, 1880.

laula ama Ngesi, i-Nkosi nokuba yi Nkosazana, nokuba yi Ruluneli: ayinakwenza mteto, inge nako nokupelisa okoyo kanjako. Abenzi bemiteto ngabantu abalaulwayo. Lomiteto bayenza ngamadoda abawatumela kwi Parlamente. Ke kubonakala tina ba Ntsundu ngati imiteto asiyenzi kuba nanku amadoda esiwavotishelayo anjengo Rev. G. B. engawona azintshaba zetu e-Parlamenteni.

Kufuneka tina bangati banokukanya, sisenza intlanganiso zomanyano malunganento zolaulo (Political Associations). Ize eyona nto ingamandla kwezontlanganiso, ibe kukulinga ukuba bonke aba Ntsundu babe zi voter, ize liti lakufika ixesha lokunyula amadoda e-Parlamente, ezontlanganiso zimanywe ngamadoda amakanyulwe. Lonto ingaluncedo olukulu.

Enye into endimangalisayo, kukuba tina ba Ntsundu, singanyulwa nati ukuba sibe ngabahlalayo kwi juri, kuba nakuti bebaninzi abanako ukusiva isi Ngesi, ngapandle kokutolikelwa. Nantso indawo mna endi- ti ngesisenza isicelo ngayo kwi Ruluneli ye Koloni.

Simon P. Sihlali.

NGOMSITO.

Mr, Mcokeli,—

Kaundivumele nam ndenze amanqanam ambalwa, ngendawo ezitile ezindibangayo ngawo umsito ; endoti ke noko ndilinge ukungabambe- zeli ndidibe indlebe zabalesi betu.

Lento ingumsito, kumanyange ibobona buncwane bezinto zawo, izukisiwe kunene ngawo. Bekusiti kwakutiwa umfo ka nantsi uyazeka, kuqalwe yinxenye ebinge namatunga itunge amatunga okusita, itunge imvaba zokusita, ikangela imazi eyakuziquba ukuya kusenga kona; ibeke yonke lonto isenziwa ngeqayiya nangegugu elikulu. Li lelo inene selizazi inkabi eliya kuziketa ukuya elugqatsweni. Ziyasondela imini zokuhamba kwalomsebenzi; umzi seluyi ngcungungcungu, seuqalelwe lomsebenzi wakaulelwa zimini ezimnandi kubantu bawo! Ewe yonke into eya kuba kulomsebenzi, iwuzimase, isuka amadlu kwizipaluka ngezipaluka. Ide yafika imini kwadudwa, zoduda inkosi ngokwazo, zingahilizi kulomsito ; zoduda indondo zamapakati kulomsito, namapakati, abete aman’ukububula amabandla akona! Sekungati akuko nto iyakuze ibe ngapezu kwalento bangayo ngezomini. Xa kaloku kuza kutyiwa, amanene aza kuq'ayiselana ngamatunga awo, xa kaloku aselepetwe ngabasengi, bede bati kuwambi babambisane ngawo ukusa pambi kwe njoli. Kanti ke iyeza yona eyakubeta abanye bajale, babe zingungubela, bati abanye badume okuya bekugqatswe inkabi zabo. Basuke abankabi zishiyiweyo bati dakumba; bagoduke abankabi zoyisileyo sebefana negora limemelela, loyisile intshaba zalo. Manditi ke ubunjalo umsito kumanyange, ukuzukiswa kwawo. Ukungena kokukanya kwelilizwe lakwa Xosa, ubuye watatyatwa kwakangako ngangamanyange, kuba ke ebesiti ama Krestu angapambili, iti lomini ibe yimini aya kubinqa izidabane zakwa Krestu zona, alwe imfazwe wona yase mpefumlweningalomini: babonakale bebaninzi abapuma kwelase mpumeni, bengena kwelase kukanyeni ilizwe. Lomini umsebenzi upetwe ngabakokeli, neramente abayongameleyo: Uyagoduka um Krestu wapambili, selememelela kuba namhla uq'uba amaxbba uwasa kowabo, apo sibizelwe kona. Namhla ke, kuti kwakwicawa yokuqala umntu ebiziwe, abe sele umntu eqandula ilitye, eseletumele mhlaumbi ingxowa yomdlungu, ukuba iye kusilwa etyeni lase Mlungwini! Iyafika imini yomsito, abantu sebe ngama hekeheke! Inteto akusaviwana ngayo, kuba inxenye iyanxila, abanye bapilile, ke ngoko akunakuviwana, kuti kwakoko kuba njalo, ubone seli sipitipiti, kusahlulwa kusitiwa lihlazo lantonina eli! Kanti ke pofu lento ibe yenziwe ngabomu utywala. Lomsebenzi abona bantu bawo ludodana, nentombi. Abantu abakulu nabaya bapandle paya, bona abanakuba sendlwini, kuba bengacelwanga bona. Namhla lomsito ngowosapo, umsito wenkosi, umsito wendondo, umsito wamapakati, umsito wabakokeli, umsito wama Krestu, namhla amadoda amakulu nangaya paya, enetiswa zimvula, nanku umntwana engqendeve endlwini yena! Kuvunywa nto ziyeleleyo na ke kodwa? Balapa,—o-hele mama hele,—balapa,—o. vuka uvutele makulu—zinto ke ezo ezibandakanywa nezingoma zingcwele zakwa Tixo. Nangu umbuzo kuni nonke ba Ntsundu belixesha langoku. Nilwenzele ntonina uhlanga Iwenu engalatwayo, nakuba ningaseko emhlabeni, kutiwe nantsiya? Niziselwe ngesisa sisizwe esimhlope, nitinina ukuzama kunye naso, nokuba nicima umzamo waso na? Inkontsentse zamakowenu zaziwa nini, nibe nifanele ukuwutabata umsebenzi nincedisane nabantu enibatunyelweyo, ngokukodwa ke tina bohlanga. Ama Krestu apambili alwe imfazwe zolwaluko, zokulobola, nezinye izinto ebezipazamisa ilizwi. Tina ke ma Krestu afundisiweyo, avele ngexesha lokukanya, singalata ntonina esimongo- mongo, siti nantsiya? Into ebonakalayo yile, ukuzola nokuzibeka ezonto zitshona nom Kristu omdala otshonayo, wayeke etshona engasishiyanga elubangalaleni, esishiya pantsi kwesitati selizwi.

W. Gaba.

Emonti 2nd December 1879.

Nkosi yam etandekayo.

Ndiya kucela okokuba undifakele lama zwana, kwipepa lakomkulu. Into endifuna ukuyibuza kuma lungu endlu ye Parlamente, nguwo lo umbuzo: Baya kutini na abantwana abazalelwe emlu- ngwini, abangazange balibone ihlati abaye bekulo abohlanga Iwabo bengazange bavutwe nasisinci nje ngo Mosesi, owati akubona owakowabo esikwa wamnceda? He, nditeta usapo olwanyamezela ukuva izitonga zemfakadolo, neze nkanunu ezateta zafundekela, ubusuku ne mini, zaye zingatsho maramncweni, kwaye kungayiwe kuzingeleni inyamakazi, zaye zisitsho kwigazi labo, kuhlanga Iwabo, banyamezela noko bazivayo izitonga, kungengakuba benziwa bugwala, kwaye kungenxa yokuba basongwa kukukanya nokutobela umteto wo Mhlekazi u-Kumkanikazi u-Victoria, opete i-England, ne India, neli lama Xosa. Namhla ke ukutsho nditi, zinkosi kunganina ukuba kungabiko mlimandlela nje, yinina ukuba sipatwe njengabantu abebe vukelene no Kumkanikazi.

Zinkosi zam ndinyamezeleni kancinane, kendiyi tyatyambise lendawo nditetela kuyo. Mayela nalendawo ibulelwa ngu Mr. B. kwintlanganiso eyaye iko e-Kapa ngomhla we 25 ku August ngokuhlutwa kwemipu, kulo lonke uhlanga olusema Xoseni, Mfengu, Msutu, Mtshaka akuko mahluko kundilele, nondiyalwa. Ungafika bencwina imigulo erara. Uyabuza undiyalwa—yini ndilele kuteni uguliswa yini? Impendulo.—O yeka sihlobo, anditina pambi kokuba kuhle esisipitipiti, ndazitengela umpu oxabiso litile, utatyatiwe kaloku, andinikwa nesiqingata sexabiso endaye ndiwutenge ngalo. He, ukutsho ke zinkosi zam nditi kuyakuba ninina esiya kufumana ubuyolo nopumlo pantsi kwepiko le Kumkanikazi u-Victoria, eyati ngenxa yamandla o-Mdali nangentliziyo yayo enemfesane, yasikwa yinceba, ayabinako ukunyamezela, ukuba mayive yodwa ubumnandi bobuntu. Eyati yona yaxolela indleko ngokutumela abantu abaza kufundisa tina bahedeni, yati inganeliswe ngabo bodwa bokuqala, yazingisa iminyaka ngeminyaka kude bube namhlanje nje, tina silusapo Iwamadoda awalalayo kwange mfazwe ye zembe, kude kube namhla. Kanti pezu koko, sise nje ngemfene kuba kungeko mntu pantsi kwelanga ongalinda uncedo kuyo.

Siceleleni upumlo nolonwabo ku Mhlekazi u-Kumkanikazi u-Victoria okokuba masikululeke, ati one mali, abe nako ukuyitenga into yentando yake. Kwaku bonwa umntu ontsundu ezamela ukuqonda, asuke abe yinto yokuhlekisa, yinto yokuxulutywa nangamatye, isigculelo sosapo. Ukutsho ke zinkosi zam, nditi, sitandazeleni ku Mhlekazi, ukuze ati ofuna ukutenga nokuba ngumpu, nokuba yi Pistoli, ayitenge njengo- mnqweno wentliziyo yake.

Ndingowase luhlangeni,

D. Thomas

Uitenhage Feb. 1880. Mhleli Otandekayo.

Ndifuna ukubekisa kumadodana atanda Isigidimi ; nditi, masivumelane ngoku ukuba si sifumane kabini ngenyanga, ukuze sikwazi ukuziva indawo ezitengisayo zomhlaba. Vukani ebutongweni, kusile. Nditi kuni zihlobo, namhla niyasala ebuhlwempini, xa ningayi qondi lento yokutenga imihlaba, nezmdlu ezitengisayo, ezise zidolopini, e- Rini, nase Qonce, nasema Graaf-Reinet. Ndiya nicela ukuba keni linge ukuyicinga lemigcana yobudenge bam. Kodwa ndiyawazi umoya waba Fundisi abanitandayo, xa banixelela ngokunyuka kohlanga, nani nikuvile. U-Rev. P. Mzimba kade ek'waza exela, esiti, imihlaba yokuleqa ipelile, Vukani? Esiti kanjalo, ngati intombi ziza kuma ema Kitshini. Yiqonde ke lonto. Umntu lo uva kunga xelelwa yena into Lusapo Iwakowetu, kanive okutetwa ngu Mr. Charles Burly. Uti u- Rulumente akana kuninceda, naba Fundisi abaua kuni nceda. Wati hlanganani ukutenga into, nokuba yinqwelo, nokuba yintonina, ukuze ningabi ngama gxagxa. Nilibele kukutemba imihlaba yenkosana zenu. Zamani ukutenga imihlaba, nina ninako uKutenga. U-Rev. Mr Lamplough waka wasiyala xa azakumka apa, wati into eyakuninyusa’ asikuko ukuvata, Watsho, wati, apo ndivela kona aba Ntsundu bava- ta kunene, benazo ne orolosi, bengena mali kodwa, asiyiyo lonto eya- kulunyusa uhlanga. Into eya kuninyusa ikuku kutala. Waye evela, ke e-Bayi, walusizi ukubona namahlwentshana onke evete i-orolosi. Nawe mhla uzayo, wozi bonela ukuvata kwaba Ntsundu, bengama gxagxa noko. Woba nosizi, kuba lento yokuvata ifanele umfo one nkomo, owaziwayo ngabo bonke. Niyazi bazalwana andigxeki, kuba abase Bayi, nati apa, sibanye.

Ke ngokusi tabata kabini ngenyanga Isigidimi, makuti kwindawo nge- ndawo, kumiswe amadoda, nokuba mabini, aze ayamkele wona imali kwabo basitabatayo Isigidimi; aze ati lomadoda asizuze esawo Isigidimi ngapandle kwe mali. Makabe ke ngamadoda antsundu atembekileyo, napilileyo ngezinto zelilizwe.

Ndim, Isicaka senu,

THOMAS GXWASHULA

[Singavuya ukuwafumana amadoda anjalo, kwidolopu zonke, ayakuti afune abantu bokusitabata Isigidimi. Ote wazuza amagama abantu asibatalelayo, woti ngazo zonke iponti azitumelayo azuze isheleni ezimbini. Oko kukuti xa atumele iponti ezimbini wosifumana ze esake Isigidimi. mhleli.]